યોગી સરકારે માત્ર અધિકારીઓને જ નહીં, પરંતુ સરકારી શાળાઓમાં શિક્ષકોને પણ ફોર્મલ કપડાં પહેરીને આવવા અને વર્ગ દરમિયાન મોબાઈલ ફોનનો ઉપયોગ નહીં કરવા સલાહ આપી છે. આ અગાઉ વિદ્યાર્થીઓને પણ સમયસર સ્કૂલ આવવા અને મોબાઈલનો ઉપયોગ નહીં કરવા સૂચના આપવામાં આવી છે. તાજેતરની સૂચના અનુસાર પ્રાઈમરી શાળાના શિક્ષકો હવે ક્લાસરૂમમાં મોબાઈલ લઈને જઈ શકશે નહીં અને જો આવું શક્ય ન હોય તો મોબાઈલને સાઈલન્ટ મોડ પર રાખવો ફરજિયાત બની ગયો છે. આ ઉપરાંત વર્ગ અને સ્કૂલની સફાઈની જવાબદારી પણ શિક્ષકોને સોંપવામાં આવી છે.